Na temelju članka 18. Zakona o proračunu („Narodne novine“, broj 144/21) i članka 37. Statuta Grada Novske („Službeni vjesnik“, broj 8/21), Gradsko vijeće na 13. sjednici održanoj 5. listopada 2022. godine donijelo je

**ODLUKU**

**o izmjeni Odluke o izvršenju Proračuna Grada Novske**

**za 2022. godinu**

Članak 1.

U Odluci o izvršenju proračuna Grada Novske za 2022. godinu („Službeni vjesnik“, broj 73/21 i 11/22) u članku 5. stavku 3. riječ „Odluku“ zamjenjuje se riječju „Rješenje“.

Članak 2.

Članak 15. mijenja se i glasi:

„Grad Novska može se zaduživati uzimanjem kredita, zajmova i izdavanjem vrijednosnih papira, uz obveznu primjenu odredbi članaka od 119. do 130. Zakona o proračunu („Narodne novine“, broj 144/21).

Javne ustanove – proračunski korisnici Grada Novske, trgovačka društva u pretežitom vlasništvu Grada ne mogu se zaduživati bez prethodne suglasnosti Grada Novske.

Kreditno zaduženje u iznosu od 25.000.000,00 kn koje je odobreno za kapitalni projekt „Klaster kulture na temeljima kulturne baštine povijesne jezgre Novske“ planira se proračunu i projekcijama prema planu korištenja.“.

Članak 3.

Ova izmjena Odluke o izvršenju Proračuna Grada Novske za 2022. godinu stupa na snagu prvi dan nakon objave u »Službenom vjesniku« Grada Novske.

**SISAČKO-MOSLAVAČKA ŽUPANIJA**

**GRAD NOVSKA**

**GRADSKO VIJEĆE**

KLASA: 400-03/22-01/2

URBROJ: 2176-4-01-22-3

Novska, 5. listopada 2022. godine

Predsjednik Gradskog vijeća:

Ivica Vulić